Document ID: 32014L0077

DIREKTIVA KOMISIJE 2014/77/EU
z dne 10. junija 2014
o spremembi prilog I in II k Direktivi 98/70/ES Evropskega parlamenta in Sveta o kakovosti motornega bencina in dizelskega goriva
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 98/70/ES Evropskega parlamenta in Sveta z dne 13. oktobra 1998 o kakovosti motornega bencina in dizelskega goriva ter spremembi Direktive 93/12/EGS (1) in zlasti člena 10(1) Direktive,
ob upoštevanju naslednjega:
(1)
Direktiva 98/70/ES določa okoljske specifikacije in analitične metode za motorni bencin in dizelsko gorivo, ki se dajeta na trg.
(2)
Te analitične metode se sklicujejo na nekatere standarde, ki jih je določil Evropski odbor za standardizacijo (v nadaljnjem besedilu: CEN). Ker je CEN te standarde zaradi tehničnega napredka nadomestil z novimi, je primerno posodobiti sklicevanja na te standarde v prilogah I in II k Direktivi 98/70/ES.
(3)
Ukrepi iz te direktive so v skladu z mnenjem Odbora za kakovost goriva, ustanovljenega v skladu s členom 11(1) Direktive 98/70/ES -
SPREJELA NASLEDNJO DIREKTIVO:
Člen 1
Direktiva 98/70/ES se spremeni:
1.
Priloga I se spremeni:
(a)
besedilo opombe 1 se nadomesti z naslednjim:
„Veljajo preskusne metode, specificirane v EN 228:2012. Države članice lahko sprejmejo specificirane analitične metode, s katerimi nadomestijo standard EN 228:2012, če se izkaže, da so rezultati vsaj tako točni in na isti ravni natančnosti kot analitična metoda, ki se nadomesti.“;
(b)
besedilo opombe 6 se nadomesti z naslednjim:
„Drugi monoalkoholi in etri s končnim vreliščem, ki ni višje od navedenega v EN 228:2012.“;
2.
besedilo opombe 1 v Prilogi II se nadomesti z:
„Veljajo preskusne metode, specificirane v EN 590:2013. Države članice lahko sprejmejo specificirane analitične metode, s katerimi nadomestijo standard EN 590:2013, če se izkaže, da so rezultati vsaj tako točni in na isti ravni natančnosti kot analitična metoda, ki se nadomesti.“
Člen 2
1. Države članice sprejmejo in objavijo zakone ter druge predpise, potrebne za uskladitev s to direktivo, v 12 mesecih po objavi te direktive v Uradnem listu Evropske unije.
Te predpise začnejo uporabljati v 12 mesecih po objavi te direktive v Uradnem listu Evropske unije.
Ko države članice sprejmejo te predpise, ti vsebujejo sklic na to direktivo ali pa se sklic nanjo navede ob njihovi uradni objavi. Države članice določijo način sklicevanja.
2. Države članice Komisiji sporočijo besedilo temeljnih predpisov nacionalnega prava, ki jih sprejmejo na področju, ki ga ureja ta direktiva.
Člen 3
Ta direktiva začne veljati dvajseti dan po objavi v Uradnem listu Evropske unije.
V Bruslju, 10. junija 2014

Labels: 7
14
20